Na temelju članka 160. stavka 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21- pročišćeni tekst i 16/22) i članka 20. stavka 5. Odluke o uređenju prometa (Službeni glasnik Grada Zagreba 21/14, 9/15, 20/18 i 15/20), uz prethodnu suglasnost Ministarstva unutarnjih poslova, gradonačelnik Grada Zagreba, \_\_\_\_\_\_\_\_\_\_2023., donosi

**NAREDBU**

**o izmjenama i dopunama**

**Naredbe o uvjetima prometovanja vozila u središnjem dijelu Grada Zagreba**

**Članak 1.**

U Naredbi o uvjetima prometovanja vozila u središnjem dijelu Grada Zagreba (Službeni glasnik Grada Zagreba 12/19, 2/20 i 15/22) u članku 3. riječi: „Ulice Tomaša Masaryka“ zamjenjuju se riječima: „Berislavićeve ulice, u Masarykovoj od Gundulićeve ulice do Preradovićeve ulice“, a iza riječi: „Ulice Milana Amruša“ dodaju se riječi: „te u Ulici Vladimira Varićaka od k.br. 1 do 15, te k.br. 2 do 24, Ulici Karela Zahradinka od k.br. 1 do 25 i do k.br. 2 do 34, na Trgu Ivana Kukuljevića od k.br. 1 do 7 i 8 do 14, na Trgu Dragutina Domjanića od k.br. 5 do 8, u Ulici Stenjevec na dijelu od Samoborske ceste do Stenjevečke ulice“.

**Članak 2.**

U članku 4. stavak 1. mijenja se i glasi:

U središnjem dijelu Grada Zagreba zabranjeno je prometovanje vozilima opskrbe - dostava robe, vozilima za potrebe selidbe, građevinskih i drugih radova, radiotelevizijskim vozilima, vozilima za potrebe manifestacija i slično kojima najveća dopuštena masa prelazi 12 tona.

**Članak 3.**

U članku 5. stavku 2. alineja 3. mijenja se i glasi:

„- fizičkih osoba koje nemaju prijavljeno prebivalište u pješačkoj zoni, a imaju u pješačkoj zoni u vlasništvu parkirališno mjesto u dvorištu ili garaži ili nekretninu u vlasništvu i parkirališno mjesto na korištenju u dvorištu ili garaži, radi ulaska i izlaska u dvorište odnosno garažu,“.

**Članak 4.**

U članku 8. stavku 2. riječi: „ili na rok do 30 dana (privremena dozvola)“ zamjenjuje se riječima: „ili na kraći rok (mjesečna dozvola)“.

**Članak 5.**

U članku 9. stavku 1. riječi: „10 kuna“ zamjenjuje se riječima: „1,33 eura“

**Članak 6.**

Članak 10. mijenja se i glasi:

Visina naknade za prometovanje vozila opskrbe u pješačkoj zoni za fizičke osobe obrtnike i pravne osobe iznosi:

|  |  |  |  |
| --- | --- | --- | --- |
| **Vrijeme opskrbe** | **Najveća dopuštena masa** | **Visina naknade/vozilo opskrbe** | |
| **Mjesečna naknada** | **Godišnja naknada** |
| 05:00-09:00  20:00-23:00 | ≤ 3,5 tona | 13,27 eura | 159,27 eura |
| >3,5 tona | 132,72 eura | 1.592,67 eura |

**Članak 7.**

Članak 11. mijenja se i glasi:

„Gradsko upravno tijelo nadležno za promet uz plaćanje naknade koja dnevno iznosi 0,80 eura/ tona najveće dopuštene mase vozila može odobriti prometovanje u pješačkoj zoni i:

- motornim vozilima fizičkih osoba, fizičkih osoba obrtnika i pravnih osobama koje imaju prijavljeno prebivalište, boravište ili sjedište odnosno koje koriste poslovni prostor u pješačkoj zoni radi selidbe

- motornim vozilima fizičkih osobama obrtnicima i pravnih osoba radi snimanja reklamnih spotova i filmova, održavanja manifestacija u pješačkoj zoni te za potrebe građevinskih i drugih radova.

Iznimno, gradsko upravno tijelo nadležno za promet može odobriti prometovanje motornih vozila fizičkih osoba obrtnika i pravnih osoba u pješačkoj zoni radi održavanja manifestacija od posebnog značenja za Grad Zagreb (organizator ili suorganizator Grad Zagreb, pokroviteljstvo Grada Zagreba i slično) uz plaćanje naknade koja iznosi 1,33 eura po vozilu za vrijeme trajanja manifestacije te za radio i radiotelevizijska vozila uz plaćanje naknade koja iznosi 13,27 eura po vozilu.

Dozvola za prometovanje radio i radiotelevizijskih vozila izdaje se na rok do 30 dana.“

**Članak 8.**

Iza članka 11. dodaje se članak 11.a koji glasi:

„**Članak 11.a**

Fizičke osobe, fizičke osobe obrtnici i pravne osobe iz članka 11. stavka 1. alineje 1. ove naredbe dužne su uz zahtjev za izdavanje dozvole za prometovanje vozila priložiti:

- dokaz o prebivalištu ili boravištu za fizičke osobe odnosno dokaz o vlasništvu ili korištenju poslovnog prostor u pješačkoj zoni ili dokaz o obavljanju poslova selidbe za fizičke osobe obrtnike i pravne osobe

- presliku prometne dozvole te dokaz o pravnom temelju za korištenje vozila.

Fizičke osobe obrtnici i pravne osobe iz članka 11. stavka 1. alineje 2. ove naredbe dužne su uz zahtjev za izdavanje dozvole za prometovanje vozila priložiti:

- dokumentacija kojom se dokazuje svrha prometovanja u pješačkoj zoni (rješenje nadležnog gradskoga upravnog tijela o zauzimanju dijela površine javne namjene, ugovor o radovima u pješačkoj zoni, narudžbenica i slično)

- presliku prometne dozvole te dokaz o pravnom temelju za korištenje vozila.

Fizičke osobe obrtnici i pravne osobe iz članka 11. stavka 2. ove naredbe dužne su uz zahtjev za izdavanje dozvole za prometovanje vozila priložiti:

- dokumentacija kojom se dokazuje organizacija, suorganizacija ili pokroviteljstvo Grada Zagreba odnosno preslika izvatka iz sudskog registra za radio i radiotelevizijska vozila

- presliku prometne dozvole te dokaz o pravnom temelju za korištenje vozila.“

**Članak 9.**

U članku 13. stavku 1. riječ: „opskrbe“ brišu se.

U stavku 2. riječi: „opskrbe“ brišu se.

**Članak 10.**

U članku 14. stavku 1. riječ: „Opskrba“ zamjenjuje se riječju: „Prometovanje vozilima“, a riječ: „opskrbna“ briše se.

**Članak 11.**

Ova Naredba stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb, **GRADONAČELNIK**

**GRADA ZAGREBA**

**Tomislav Tomašević, mag. pol.**